wickkiey/tamil-wikipedia-markdown huggingface dataset:
# கம்மாளம்பட்டி


**கம்மாளம்பட்டி** (Kammalampatty) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது எல்லபுடையாம்பட்டி ஊராட்சிக்கு உட்பட்டது.  

## அமைவிடம்
இந்த கிராமம் மாவட்ட தலைமையகமான தர்மபுரியில் இருந்து 44 கிலோமீட்டர் தொலைவிலும், அரூரில் இருந்து 5 கிலோமீட்டர் தொலைவிலும், மாநில தலைநகரான சென்னையிலிருந்து 257 கிலோமீட்டர் தொலைவிலும் அமைந்துள்ளது. மேலும் இக்கிராமம் கடல் மட்டத்திலிருந்து 347 மீடடர் (1138 அடி) உயரத்தில் உள்ளது. இக்கிராமத்தின் மொத்த புவியியல் பரப்பு 214.71 ஹெக்டேர் ஆகும்.  

## மக்கள் வகைப்பாடு
இக்கிராமத்தின் மொத்த மக்கள் தொகை 1301 .இந்த கிராமத்தில் 341 வீடுகள் உள்ளன.  

### சிறப்பு திருவிழாக்கள்
ஒவ்வொரு ஐந்து வருடங்களுக்கு ஒருமுறை மன்னாம்பன் கோயிலில் தேர்த்திருவிழா நடைபெறுகிறது.  
ஒவ்வொரு  ஆண்டும் பிப்ரவரி மற்றும் மார்ச் மாதத்தில் பங்குனி உத்திர திருவிழா  
மிகப்பிரபலமாக நடைபெறும்.  

## அருகில் உள்ள முக்கியமான இடங்கள்
- தீ்ரத்தமலை - 11கி.மீ (6.8 மைல்)
- வள்ளிமதுரை அணை - 5 கி.மீ
- சித்தேரிமலை - 21 கி.மீ (13 மைல்)
- திருவண்ணாமலை - 55 கி.மீ
- மனவாளன் கோவில் - 2 கி.மீ
- அனுமந்தீர்த்தம் - 15 கி.மீ
- அம்மன்கருங்கல் - 3 கி.மீ

## போக்குவரத்து
கம்மாளம்பட்டியிலிருந்து 15 கி.மீ தொலைவில் மொரப்பூர்  இரயில் நிலையம் உள்ளது.  

## சுரங்கம்

### கருங்கல்
கம்மாளம்பட்டி அருகிலுள்ள அம்மன் கருங்கல் உயர்தரமாக இருப்பதால் வட அமெரிக்காவிற்கு ஏற்றுமதி செய்யப்படுகிறது.
# 2012 சிவகாசி தொழிற்சாலை வெடிவிபத்து



**2012 சிவகாசி தொழிற்சாலை வெடிவிபத்து** (*The 2012 Sivakasi factory explosion*) என்பது இந்தியாவிலுள்ள சிவகாசியில் அமைந்துள்ள ஓம்சக்தி பட்டாசுத் தொழிற்சாலையில் 2012 செப்டம்பர் 5 ஆம் நாள் நடந்த ஒரு கோர விபத்தாகும். இவ்விபத்தில் 40 பேர் இறந்தனர். 70 பேர்களுக்கு மேல் படுகாயமுற்றனர். இந்தத் துன்பியல் நிகழ்வு உரிய உரிமம் பெறாத பட்டாசுத் தொழிற்சாலையில் நடந்ததாகும்.  

## பின்புலம்
தென்னிந்திய மாநிலமான தமிழ்நாட்டிலுள்ள சிவகாசியானது இந்தியாவின் *பட்டாசுத் தலைநகரம் *(*fireworks capital*) என்றழைக்கப்படுகிறது. இந்தியாவின் மொத்தப் பட்டாசு உற்பத்தியில் 90% மேலாக இந்த நகரில் உற்பத்தியாகிறது. மேலும் சீனாவிற்கு அடுத்து உலகின் இரண்டாவது மிகப் பெரிய பட்டாசு உற்பத்தியாளராக இந்தியா திகழ்கிறது. ஒவ்வொரு ஆண்டும் சிவகாசியிலுள்ள 700க்கும் மேற்பட்ட தொழிற்சாலைகள் ஏறக்குறைய $360 மில்லியன் மதிப்பிலான பட்டாசுகளைத் தயாரிக்கின்றன.  

ஓம்சக்தி பட்டாசுத் தொழிற்சாலை வளாகமானது ஒரு பெரிய தொழிற்சாலை அலகு மற்றும் 48 துணை அலகுகளையும் கொண்டதாகும். சில நாள்களுக்கு முன்பாக, தொழிலாளர் பாதுகாப்பு விதிமுறைகளை மீறியமைக்காக அத்தொழிற்சாலையின் பட்டாசு தயாரித்தலுக்கான உரிமம் இரத்து செய்யப்பட்டிருந்தது. அந்த சமயத்தில் உரிமம் இரத்தானதன் காரணமாக அத்தொழிற்சாலையானது மூடப்பட்டிருக்க வேண்டும் என உள்ளூர் காவல் துறையினர் குறிப்பிடுகின்றனர்.பதிலாக, 300க்கும் அதிகமான மக்கள் வெடிவிபத்தின்போது அங்கு பணியாற்றிக் கொண்டிருந்தனர். இந்துக்களின் திருவிழாவான தீபாவளிக்கு சில வாரங்களே இருந்த நிலையில், பட்டாசு தயாரிப்பாளர்கள் உற்பத்தியளவை அதிகரிக்க வேண்டிய அழுத்தத்தில் இருந்தனர்.  

## வெடிவிபத்து
தொழிலாளர்கள் பட்டாசு தயாரிப்பதற்காக சில வேதிப்பொருள்களை ஒன்றாய்க் கலந்துகொண்டிருந்தபோது அந்த வெடிவிபத்து நடந்தது. அங்குள்ள சூழலில் நிலவிய 39<sup>0</sup> சென்டிகிரேடு வரையிலான உயர்ந்த வெப்பநிலைதான் வெடிவிபத்திற்குக் காரணமாக இருக்கக் கூடும் என சில அறிக்கைகள் கூறுகின்றன. சில வாரங்களுக்குப் பின்பான இறுதி அறிக்கையானது வெடிவிபத்தில் இறந்தவர் எண்ணிக்கை 40 என்றும் 70 பேர்களுக்கும் மேல் காயமடைந்தனர் என்றும் உறுதி செய்தது.இங்கு நேர்ந்த இறப்புகளில் தொழிலாளர்களும், முதலில் நடந்த வெடிவிபத்தினைக் காண வந்த உள்ளூர் கிராமத்தினரும் அடங்குவர்.
# தாவரவியல் விளக்கப்படம்



**தாவரவியல் விளக்கப்படம்** (*Botanical illustration*) என்பது தாவர இனங்களின் வடிவம், நிறம் மற்றும் விவரங்களை சித்தரிக்கும் கலைப் படைப்பாகும். இவை பொதுவாக சித்தரிக்கப்பட்ட பாடங்களைப் பற்றி அறிவியல் ரீதியாக விளக்கமாகக் கொண்டவை, மேலும் அவை பெரும்பாலும் புத்தகங்கள், பத்திரிகைகள் மற்றும் பிற ஊடகங்களில் தாவரவியல் விளக்கத்துடன் அச்சிடப்படுகின்றன. சில கலைப்படைப்புகளாகவும் விற்கப்படுகின்றன. பெரும்பாலும் ஒரு அறிவியல் ஆசிரியர் ஆலோசனையுடன் உருவாகும் தாவர வெளித்தோற்ற மாதிரிகள் மற்றும் குறிப்புகள் புரிந்துகொள்ளதக்கதாக உள்ளது.  

பல விளக்கப்படங்கள் நீர் வண்ணத்தில் உள்ளன. ஆனால் எண்ணெய்கள், மை, அல்லது பென்சில் அல்லது இவை அனைத்தையும் கொண்டும் பிற ஊடகங்களின் கலவையாகவும் உருவாக்கலாம்.  

நாகப்பழம் பற்றிய ஒரு விளக்கப்படம்]]
# உரைவடிவச் சிக்கல் (கணிதக் கல்வி)

அறிவியல் கல்வியில், **உரைச் சிக்கல்** *(word problem)*என்பது ஓர் கணிதவியல் சிக்கலாகும். இந்நிலையில் சிக்கலின் கணிசமான தகவல் இயல்பு மொழியில் இருக்கும். குறியீடுகளில் அமையாது. பெரும்பாலான உலகச் சிக்கல்கள் ஏதோ ஒருவகை எடுத்துரைப்பில் இருப்பதால், இது எடுத்துரைப்புச் சிக்கல் அல்லது கதையாடல் சிக்கல் எனவும் கூறப்படுகிறது. தொழில்நுட்ப மொழியின் பெரும்பகுதி இந்நிலையில் அமையும்.  

## எடுத்துக்காட்டு
இங்கே கணிதக்குறியீடுகளுடன் ஒரு கணிதச் சிக்கல்:  
: தீர்க்க *J*:  
:: *J* = *A* − 20  
:: *J* + 5 = (*A* + 5) / 2  
மேலே குறிப்பிடப்பட்ட சிக்கல் உரைத்தொடர் வடிவத்தில்  பின்வருமாறு:  
: *ஜான் இருபது ஆண்டுகள் ஆமியை விட இளையவன். மேலும், ஐந்து ஆண்டுகள்' நேரத்தில், அவள் அகவையில் அவரது அகவை பாதி. தற்போது ஜானின் வயது என்ன?*
# சோழர் கால மருத்துவமனைகள்

**சோழர் கால மருத்துவமனைகள்** “ஆதுலர் சாலைகள்” என்ற பெயரால் நிர்வகிக்கப்பட்டுள்ளன. காஞ்சிபுரம் மாவட்டம், மதுராந்தகம் வட்டத்தில் திருமுக்கூடல் என்ற ஊரில், வீர இராஜேந்திர சோழனின் ஆட்சி காலத்தில் வெங்கடேச பெருமாள் கோயில் நிர்வாகத்தின் கீழ் “வீரசோழன் ஆதுலசாலை” என்ற மருத்துவமனை செயல்பட்டுள்ளது. அங்கு மருத்துவ விடுதியும் இருந்துள்ளது.  

## குந்தவை மருத்துவமனை
முதலாம்இராசராசனின் தமக்கையார் குந்தவை பிராட்டியார் தனது தந்தை சுந்தரசோழனின் பெயரால் “சுந்தரசோழ விண்ணகர் ஆதுலார் சாலை” என்ற மருத்துவமனையை ஏற்படுத்தி அதனை நிர்வகிக்க நிலக்கொடையும் அளித்துள்ளாள்.  

## இலவச மருத்துவமனை
விக்கிரம சோழனின் ஆட்சி காலத்தில் திருபுகழுரில் “தேவருடையான் மதுக்கினியான் ஆன விராடராசன்” என்பவன் முடிகொண்ட சோழ பேராற்றின் வடகரையில் ஆதுலார்சாலை ஒன்று ஏற்படுத்தப்பட்டுள்ளது. இம்மருத்துவமனையில் அனாதைகளுக்கு மருத்துவம் அளிக்கப்பட்டுள்ளது. அனாதைகளுக்கு சிகிச்சையுடன் இலவசமாக உணவும் அளிக்கப்பட்டுள்ளது. இதற்கென்று ஆதுலார் சாலைக்கருகில் மடம் ஒன்று ஏற்படுத்தப்பட்டு அதற்கான நிலக்கொடையும் அளிக்கப்பட்டுள்ளது.  
சோழர் கால மருத்துவக் கல்லூரிகளில் விக்கிரம சோழனின் ஆட்சிக் காலத்தில் திருவாடுதுறையில் மருத்துவக் கல்லூரி ஒன்று ஏற்படுத்தப்பட்டுள்ளது. இரண்டாம் குலோத்துங்கன் ஆட்சிக் காலத்தில் விழுப்புரம் மாவட்டம், பெருவல்லூரில் மருத்துவக்கல்லூரி ஒன்று செயல்பட்டுள்ளது. இக்கல்லூரியில் படித்த மாணவர்களுக்கு சரகசம்ஹிதை, அஷ்டாங்க கிருதம் போன்ற மருத்துவ நூல்கள் கற்பிக்கப்பட்டுள்ளன. இக்கல்லூரி மாணவர்கள் தங்கி படிப்பதற்கு விடுதியும் (மடம்) இருந்துள்ளது. இவ்விடுதியில் மருத்துவ மாணவர்களுக்கு உணவளிக்கப்பட்டுள்ளது. அதற்காக நிலக்கொடையும் அளிக்கப்பட்டுள்ளது.  

## மருந்து வகைகள்
பிற்கால சோழர்ஆட்சி காலத்தில் ஆதுலர் சாலைகளில் (மருத்துவமனை) நோயாளிகளுக்குத் தேவையான மருந்துகள் இருப்பு வைக்கப்பட்டு பாதுகாக்கப்பட்டுள்ளன. வீரசோழன் ஆதுலார் சாலையில் ஓர் ஆண்டிற்கு தேவையான மருந்துகள் இருப்பில் வைக்கப்பட்டிருந்ததாகக் கல்வெட்டுகள் குறிப்பிடுகின்றன.  

### மருந்துகள் இருப்பு விவரம்

**மருந்து** **அளவு**  

1. பிராமண்யம்-கடும்பு .. 1 படி
1. வாசா-காப்தகி .. 2 படி
1. கோ-முத்ரா-ஹதஹி .. -
1. தஸ-மூலா-ஹதஹி .. 1 படி
1. பலாடக-ஹதஹி .. 1 படி
1. கத்தீரம் .. 1 படி
1. பலாகேரண்ட தைலம் .. 1 படி
1. பஞ்சாக தைலம் .. 1 தூணி
1. லகணாதி ஏரண்ட தைலம் .. 1 தூணி
1. உத்தம சரணாதி தைலம் .. 1 தூணி
1. பில்லாதி கிருதம் .. 1 தூணி
1. மண்டூகர வதகம் .. 1 பதக்கு
1. திராவட்டி .. 2,000
1. விமலை .. தாழி
1. சுனேத்திர .. 2,000
1. தம்ராதி .. 2,000
1. வஜ்ர கல்பம் .. தூணி-பதக்கு
1. கல்யாண லவணம் .. தூணி-பதக்கு

## மேற்கோள்
1. **'இராசராசன் துணுக்குகள் நூறு**' வெளியீடு தமிழ்நாடு தொல்லியல் துறை பக்கம் எண்: 23,24,25.
# திருப்பாற்கடல் காசி விஸ்வநாதசாமி கோயில்



**திருப்பாற்கடல் காசி விசுவநாதசாமி கோயில்** தமிழ்நாட்டில் திருவாரூர் மாவட்டம், திருப்பாற்கடல் என்னும் ஊரில் அமைந்துள்ள சிவன் கோயிலாகும்.  

## பூசைகள்
இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. வைகாசி மாதம் வைகாசி விசாகம் முக்கிய திருவிழாவாக நடைபெறுகிறது. பங்குனி மாதம் உத்திரம் திருவிழாவாக நடைபெறுகிறது. ஆவணி மாதம் திங்கள் தேரோட்டம் நடைபெறுகிறது.
# திருப்புல்லாணி ஆதிஜெகந்நாதப்பெருமாள் கோயில்



**திருப்புல்லாணி ஆதிஜெகந்நாதப்பெருமாள் கோயில்** (அல்லது ஸ்ரீ ஆதிஜெகநாத பெருமாள் கோயில்) தமிழ்நாட்டில் இராமநாதபுரம் மாவட்டம், திருப்புல்லாணி என்னும் ஊரில் அமைந்துள்ள பெருமாள் கோயிலாகும். இத்திருக்கோயில் சிவகங்கை சமஸ்தானம் தேவஸ்தானத்தின் கீழ் நிர்வகிக்கப்படும் கோவில்களில் ஒன்றாகும்.  

## அமைவிடம்
கடல் மட்டத்திலிருந்து சுமார் 35 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 9°16'57.7"N, 78°49'27.8"E (அதாவது, 9.282700°N, 78.824400°E) ஆகும்.  

## தல வரலாறு
- புல்லவர், காலவர், கண்ணவர் எனும் மூன்று மகரிஷிகளின் தவத்திற்காக பெருமாள் அரச மரமாகவும் ஆதிஜெகநாதப்பெருமாளாகவும் காட்சியளித்த திருத்தலம். இந்த ஜெகந்நாதர் தசரதருக்கு இராமபிரான் அவதாரம் புரிய அருளியவர் என்பதால் பெரிய பெருமாள் என்றும் அழைக்கப்படுகின்றார்.
- சீதையை மீட்க இலங்கைக்கு கடலில் பாலம் அமைக்க சமுத்திர ராஜனை அழைக்க, மீன்களுக்கு இடையேயான வழக்கை தீர்த்து வைக்கச் சென்றதால், அழைப்பிற்கு உடனே வராமல் சமுத்திர ராஜன் தாமதிக்கவே, கரையில் மூன்று நாட்கள் இராமபிரான் தங்கியிருந்த திருத்தலம். தாமதமாக வந்த சமுத்திர ராஜன் காரணம் கூறி மன்னிப்பு வேண்டினார். இந்த சமுத்திரராஜன் சமுத்திரராணியுடன் சயனராமர் சன்னதியின் முன்மண்டபத்தில் அமைந்துள்ளனர்.

## கும்பாபிஷேகம்
2017 ஆம் ஆண்டு கும்பாபிஷேகம் நடைபெற்ற திருக்கோயில்.  

## கோயில் அமைப்பு
இக்கோயிலில் ஆதிஜெகநாதப்பெருமாள், பத்மாசனி சன்னதிகளும், ஆண்டாள், தர்ப்ப சையனராமர், சந்தானகிருஷ்னர், பட்டாபிஷேகராமர் உபசன்னதிகளும் உள்ளன. இங்கு, கோயில் குளம், கோயில் தேர் போன்றவை உள்ளன. இக்கோயிலில் ஐந்து நிலை கொண்ட இராஜகோபுரம் உட்பட மொத்தம் ஐந்து கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் மேற்பார்வையில் உள்ளது.  

## பூசைகள்
இக்கோயிலில் வைகானசம் ஆகம முறைப்படி நான்கு காலப் பூசைகள் நடக்கின்றன. பங்குனி, சித்திரை மாதம் திருக்கல்யாணம் முக்கியத் திருவிழாவாக நடைபெறுகிறது. புரட்டாசி மாதம் 9ம் நாள் விஜயதசமி திருவிழாவாக நடைபெறுகிறது. பங்குனி, சித்திரை மாதம் தேரோட்டம் நடைபெறுகிறது.
# திருப்புல்லாணி புல்லாணியம்மன் கோயில்



**திருப்புல்லாணி புல்லாணியம்மன் கோயில்** தமிழ்நாட்டில் இராமநாதபுரம் மாவட்டம், திருப்புல்லாணி என்னும் ஊரில் அமைந்துள்ள அம்மன் கோயிலாகும்.  

## பூசைகள்
இக்கோயிலில் சிவாகம முறைப்படி இரண்டு காலப் பூசைகள் நடக்கின்றன. திருப்புல்லாணி ஸ்ரீ ஆதி ஜெகனாத பெருமாள் ப்ரும்மோத்ஸவ காலங்களில் சில வழக்கங்கள் கடைப் பிடிக்கப் படுகின்றன.  

அமாவாசையிலிருந்து மூன்றாம் நாள் காளி ஓட்டம் என்னும் நிகழ்ச்சி நடக்கும். மூன்றாம் நாள் இரவில் கோவிலிலிருந்து மரியாதைகளுடன், தளிகை மற்றும் பூசணிக்காய் (பலியாக – முன்னாள்களில் ஆடோ கோழியோ போகுமாம்) இவற்றை மேளதாளத்துடன் ஆலய அதிகாரிகள் திருப்புல்லாணி ஊரை வலம் வந்து அதன்பின் ஊருக்கு வெளியே சுமார் 2 கி.மீ. தொலைவில் இருக்கும் இந்த புல்லாணி அம்மன் என்னும் எல்லைக் காவல் தெய்வக் கோவிலுக்குச் சென்று வழிபட்டு அதன்பின்னேதான் உரிய நாளில் அங்குரார்ப்பணம் செய்து உத்ஸவம் ஆரம்பிக்கும்.  

அதேபோல, அங்குரார்ப்பண நாளன்று ரக்ஷாபந்தனம் செய்துகொள்ளும் பட்டர், ஸ்தானிகர் இவர்களுக்கு அடுத்தபடியாக இந்தப் புல்லாணி அம்மன் கோவில் பூசாரிக்கும் மரியாதைகள் செய்து வஸ்திர தானம் அளிக்கப் படும்.  

பெரியவர்கள் சிலர் புல்லாணி அம்மனாகத் தான் இங்கு எங்கள் தாயார் முதலில் அவதரித்தாள் என்ற சொல்வதுண்டு. இந்தப் புல்லாணி அம்மன் கோவில் திருப்புல்லாணி ஆதி ஜெகன்னாதப் பெருமாள் கோவிலுக்கும் முந்தியது என்று வந்தது.  

இன்னும் ஒரு கொசுறு தகவல். புல்லாணி எம்பெருமான் பொய் கேட்டிருந்தேனே என்று தினமும் ஸேவிக்கும் அந்தணர்களில் யாருக்கும் புல்லாணி என்று பெயர் கிடையாது. அபூர்வமாக ஓரிரு தெய்வச்சிலைகள் தென்படுவார்கள். ஆனால், இதர ஜாதிகளில், குறைந்த பக்ஷம் பத்தில் ஒருவருக்கு புல்லாணிதான் பெயர்.
# இரண்டாம் வெங்கோஜி



**இரண்டாம் எகோஜி போன்ஸ்லே** (1694 அல்லது 1696-1737) என்கிற **இரண்டாம் வெங்கோஜி** என்பவர் போன்சலே வம்சத்தின் தஞ்சாவூர் மராத்திய மன்னன் துக்கோஜியின் மூத்த மகன் ஆவார். இவர் 1736இல் தனது தந்தையின் மரணத்திற்குப்பின் ஆட்சிக்கு வந்தார். இவருடைய ஆட்சிக்காலம் மிகக்குறைவானது. உடல்நலக்குறைவு காரணமாக 1737-ல் மரணமடைந்தார்.  

## ஆட்சி
இரண்டாம் எகோஜி 1694 அல்லது 1696இல் சுக்குட்டியில் பிறந்தார். 1736இல் அரியனை ஏறி ஓராண்டு ஆட்சி புரிந்தார். 1736இல் படை எடுத்துவந்த சாந்தா சாஹிப்பை எதிர்த்து கடுமையாக போராடினார். 1737-ஆம் ஆண்டில் 41 அல்லது 43வது வயதில் ஈகோஜி உயிர் இழந்தார்.  
## மேற்கோள்
'The Maratha Rajas of Tanjore' by K.R.Subramanian, 1928.
# கானைபூர்


**கானைபூர்** (*Kanaipur*) இந்திய மாநிலம், மேற்கு வங்காளத்தில் ஹூக்ளி மாவட்டத்தின் ஸ்ரீராம்பூர் துணைப்பிரிவில் ஸ்ரீராம்பூர் உத்தரப்பறையில் உள்ள ஒரு கணக்கெடுப்பு நகரம். இது உத்தரப்பாரா காவல் நிலையத்தின் கீழ் உள்ளது.  

## புவியியல்
கானைபூர் வரைபடத்தில்  அமைந்துள்ளது  

## மக்கள்தொகை
இந்தியாவின் 2011 மக்கள் தொகை கணக்கெடுப்பின்படி, கானைபூரில் மொத்தம் 26,814 பேர் இருந்தனர், இதில் 13,914 (52%) ஆண்களும் 12,900 (48%) பெண்களும் ஆவர். 6 ஆண்டுகளுக்கு கீழே உள்ள மக்கள் 2,592 பேர். கானைபூரில் எழுத்தறிவு பெற்றவர்கள்  மொத்தம் 21,691  (6 ஆண்டுகள் மேல் மக்கள் தொகையில் 89.55%).  

ஹூக்ளி மாவட்டத்தில் உள்ள பின்வரும் நகராட்சிகள் மற்றும் மக்கள்தொகை உள்ள நகரங்கள் 2011 கணக்கெடுப்பின்படி கொல்கத்தா நகர்ப்புற ஒருங்கிணைப்பின் பகுதியாக இருந்தது: பன்ஸ்பீரியா (M), ஹுக்லி-சின்சுராஹ் (M), பரா கேஜூரியா (வெளியே வளர்ச்சி), சங்கானாகர் (CT), அமோத்காட்டா (CT), சக் பன்செபரியா (CT), நல்தங்க (CT), கோடாலியா (CT), குலிகந்தா (CT), சிம்லா (CT), தர்மபூர் (CT), ப்ஹாதிரேச்வர் (M), சாம்ப்டானி (M), சந்தன்நகர் (எம் கார்ப்), பைத்தியபதி (M), செரம்பூர்(M), ரிஸ்ரா (M), ரிஸ்ரா (CT), பமுனாரி (CT), தக்ஷின் ராஜ்யத்பூர் (CT), நபகிராம்காலனி (CT), கொன்னகர் (M), உத்தரப்பாரா கோட்ருங் (M), ரக்ஹுநாத்பூர் (PS-Dankuni) (CT), கானைபூர் (CT) மற்றும் கீடா(CT).  

இந்திய மக்கள் தொகை கணக்கெடுப்பின்படி, கானைபூரில் இருந்த மக்கள் தொகை 6,298. இவர்களில் 51% ஆண்கள், 49% பெண்கள் ஆவார்கள். கானைபூரின் சராசரி கல்வியறிவு 81% , தேசிய சராசரியான 59.5% விட அதிகம்: ஆண்களின் கல்வியறிவு 84%, பெண்களின் கல்வியறிவு 79% ஆகும். அதில் கானைபூரில்மக்கள் தொகையில் 10% ஆறு வயதுக்குட்பட்டோர் ஆவார்கள்.
# அன்சார் ஏரி

**அன்சார் ஏரி** (*Anchar Lake*) இந்தியாவின் சம்மு காசுமீர் மாநிலத்தின் சிறிநகர் நகரத்தின் சௌரா பகுதியில் மோசமான நிலையிலுள்ள ஓர் ஏரியாகும். காந்தர்பல் நகரத்திற்கு அருகில் இந்த ஏரி அமைந்துள்ளது. தால் ஏரியை தால் கதவு நாகின் ஏரியுடன் இணைத்துள்ளதைப் போல மிகவும் பிரசித்தி பெற்ற தால் ஏரியுடன் "அமிர் கான் நல்லா" என்ற கால்வாய் வழியாக அன்சார் ஏரி இணைக்கப்பட்டுள்ளது. எதிர்காலத்தில் வெள்ளம் ஏற்படும்போது அதிகப்படியான உபரி தண்ணீரை திசைத்திருப்ப ஏதுவாக இந்த இணைப்புகள் ஏற்படுத்தப்பட்டுள்ளன.  

ஒரு காலத்தில் வேட்டைப்படகு, உயிர்காப்புப் படகு போன்ற படகுகளில் தால் ஏரிக்கு பயணம் செய்ய சுற்றுலாப் பயணிகளுக்கு இந்த ஏரி பெரிதும் பயன்பட்டது. காலப்போக்கில் மாசுபாடு, பெரிய அளவிலான ஆக்கிரமிப்பு, சுற்றுப்புறங்களில் சட்டவிரோதமான கட்டுமானங்கள் போன்ற காரணங்களால் ஏரி மோசமடைந்துள்ளது. 1990-ஆம் ஆண்டுகளில் தால் ஏரியின் மேற்குப் பகுதியைச் சுற்றி மியர்ப்ளான் நெடுஞ்சாலையைக் கட்டுவதற்காக நல்லா மார் மூடப்பட்டபோது புதிய சாலையின் கீழ் ஆறு அடி குழாய்கள் பதியவைக்கப்பட்டன. தால் ஏரியின் தண்ணீர் தொடர்ந்து அஞ்சர் ஏரி அமைப்பிற்குள் செல்ல இது அனுமதித்தது. இருப்பினும் குழாய்கள் குப்பைகள், இலைகள் போன்ற கழிவுப்பொருள்களால் அடைபட்டன.  

தால், ஊலர் ஏரிகளைப்போல இந்த ஏரியும் அன்சார் எனப்படும் அன்சி சமுதாயத்தினருக்கு அடைக்கலம் கொடுத்தது.
# திருப்பூர் கந்தபெருமாள் கோயில்



**திருப்பூர் கந்தபெருமாள் கோயில்** என்பது தமிழ்நாட்டில் திருப்பூர் மாவட்டம், திருப்பூர் என்னும் ஊரில் அமைந்துள்ள ஒரு முருகன் கோயில் ஆகும்.  

## பூசைகள்
இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. தை மாதம் தைப்பூசம், முக்கிய திருவிழாவாக நடைபெறுகிறது. கார்த்திகை மாதம் திருக்கார்த்திகை, திருவிழாவாக கொண்டாடப்படுகிறது.
# திருப்பூர் கன்னிகா பரமேஸ்வரி கோயில்



**திருப்பூர் கன்னிகா பரமேஸ்வரி கோயில்** தமிழ்நாட்டில் திருப்பூர் மாவட்டம், திருப்பூர் என்னும் ஊரில் அமைந்துள்ள அம்மன் கோயிலாகும்.  

## பூசைகள்
இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. சித்திரை மாதம் அம்மன் ஜெம்மோர்சவம்-1 முக்கிய திருவிழாவாக நடைபெறுகிறது. புரட்டாசி மாதம் நவராத்திரி-9 திருவிழாவாக நடைபெறுகிறது.
# எட்வின் சாமுவேல் மாண்டேகு



**எட்வின் சாமுவேல் மாண்டேகு** (Edwin Samuel Montagu) (6 பிப்ரவரி 1879 – 15 நவம்பர் 1924) ஐக்கிய இராச்சியத்தின் லிபரல் கட்சியின் சார்பாக நாடாளுமன்ற உறுப்பினராகவும், மூன்றாவது யூத இன அமைச்சராகவும் பணியாற்றியவர். 1917 மற்றும் 1922ஆம் ஆண்டுகளில் ஐக்கிய இராச்சியத்தின் இந்தியாவிற்கான செயலாளராகவும் இருந்தவர். ஐக்கிய இராச்சியத்தின் பிரிவி கவுன்சில் உறுப்பினராக செயல்பட்டவர்.  

மாண்டேகு, பிரித்தானிய இந்தியாவின் இந்தியத் தலைமை ஆளுநர் செம்ஸ்போர்டுடன் இணைந்து, 1919ல் வெளியிட்ட மாண்டேகு-செம்ஸ்போர்டு சீர்திருத்தங்கள் மூலம் நன்கறியப்பட்டவர். மாண்டேகு-செம்ஸ்போர்டு சீர்திருத்தங்களை நடைமுறைப்படுத்த, ஐக்கிய இராச்சியத்தின் நாடளுமன்றத்தில் இந்திய அரசுச் சட்டம், 1919 இயற்றப்பட்டது.  

## இதனையும் காண்க
- மாண்டேகு-செம்ஸ்போர்டு சீர்திருத்தங்கள்
- இந்திய அரசுச் சட்டம், 1919
- செம்ஸ்போர்டு பிரபு
# திருமலை சமுத்திரம் கில்லாசீனுவாசப்பெருமாள் கோயில்



**திருமலை சமுத்திரம் கில்லாசீனுவாசப்பெருமாள் கோயில்** தமிழ்நாட்டில் திருவண்ணாமலை மாவட்டம், திருமலை சமுத்திரம் என்னும் ஊரில் அமைந்துள்ள பெருமாள் கோயிலாகும்.  

## பூசைகள்
இக்கோயிலில் ஒருகாலப் பூசை திட்டத்தின் கீழ் வைகானசம் ஆகம முறைப்படி ஒருகாலப் பூசை நடக்கின்றது. புரட்டாசி மாதம் சனிக்கிழமை முக்கிய திருவிழாவாக நடைபெறுகிறது. வைகாசி மாதம் பிரம்மோற்சவம் திருவிழாவாக நடைபெறுகிறது.
# திருமாந்துறை அட்சயநாதசுவாமி கோயில்



**திருமாந்துறை அட்சயநாதசுவாமி கோயில்** தமிழ்நாட்டில் தஞ்சாவூர் மாவட்டம், திருமாந்துறை என்னும் ஊரில் அமைந்துள்ள சிவன் கோயிலாகும்.  

## வரலாறு
இக்கோயில் பன்னிரண்டாம் நூற்றாண்டைச் சேர்ந்தது.  

## இரு மாந்துறைகள்
தமிழ்நாட்டில் மாந்துறை என்ற பெயரில் இரண்டு சிவன் கோயில்கள் உள்ளன. அவை வடகரை மாந்துறை, தென்கரை மாந்துறை என்று அழைக்கப்படுகின்றன.வடகரை மாந்துறை, திருச்சியில் இருந்து லால்குடி செல்லும் வழியிலுள்ள பாடல் பெற்ற காவிரி வடகரை தலங்களில் 58ஆவது தலமாகும். தென்கரை மாந்துறை, கும்பகோணம்-மயிலாடுதுறை சாலையில் ஆடுதுறையிலிருந்து திருப்பனந்தாள் செல்லும் வழியில் சூரியனார்கோயிலுக்கு அருகில் உள்ள ஒரு தேவார வைப்புத் தலமாகும். இது தென்கரை மாந்துறையில் உள்ள சிவன் கோயில் ஆகும்.  

## கோயில் அமைப்பு
இக்கோயிலில் அட்சயநாதசுவாமி, யோகநாயகி அம்பாள் சன்னதிகளும், விநாயகர், சுப்ரமணியர், மகாலெட்சுமி, மகாவிஷ்ணு, நால்வர், அரதத்தர், மாரியம்மன் உபசன்னதிகளும் உள்ளன. இங்குக் கோயில் குளம் உள்ளது. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் திருவாவடுதுறை ஆதினத்தின் கட்டுப்பாட்டில் உள்ளது.  

## பூசைகள்
இக்கோயிலில் காரணாகம முறைப்படி இரண்டு காலப் பூசைகள் நடக்கின்றன. வைகாசி மாதம் வைகாசி விசாக திருவிழா முக்கிய திருவிழாவாக நடைபெறுகிறது.
# திருமாந்துறை ஜோதீஸ்வரர் கோயில்



**திருமாந்துறை ஜோதீஸ்வரர் கோயில்** தமிழ்நாட்டில் பெரம்பலூர் மாவட்டம், திருமாந்துறை என்னும் ஊரில் அமைந்துள்ள சிவன் கோயிலாகும்.  

## பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது. மாசி மாதம் மாசி மகம் முக்கிய திருவிழாவாக நடைபெறுகிறது. சித்திரை மாதம் சித்ரா பௌணர்மி திருவிழாவாக நடைபெறுகிறது.
# நியூபியன் ஆடு


**ஆங்கிலோ-நியூபியன் ஆடு** என்பது பிரித்தானிய வளர்ப்பு ஆட்டு இனமாகும். இது பத்தொன்பதாம் நூற்றாண்டில் பூர்வீக பிரித்தானிய ஆடுகள் மற்றும் இந்தியா, மத்திய கிழக்கு மற்றும் வட ஆபிரிக்காவிலிருந்து இறக்குமதி செய்யப்பட்ட பெரிய லாப்-ஈயர் ஆடுகளின் கலப்பு இனம் ஆகியவற்றுக்கு இடையேயான கலப்பினங்களில் இருந்து உருவானது. இது பெரிய, ஊசல் காதுகளைக் கொண்டுள்ளது. இது உலகின் பல பகுதிகளுக்கு ஏற்றுமதி செய்யப்பட்டுள்ளது, மேலும் அறுபதுக்கும் மேற்பட்ட நாடுகளில் காணப்படுகிறது. பல இடங்களில் இது நியூபியன் ஆடு என்று அழைக்கப்படுகிறது.  

## வரலாறு
இதன் தாயகம் ஆப்பிரிக்காவின் வட கிழக்குப் பகுதியாயினும் அரேபியா, இந்தியாவிலும் காணப்படும். இந்த இன ஆடுகளுக்கு நீண்ட கால்களும் உறுதியான உடற்கட்டும் உண்டு. இப்பண்பு ஆடு வளர்ப்போரால் இங்கிலாந்தில் விரும்பப்படுகிறது. இங்கிலாந்தில் ஆடு வளர்ப்போர் 1895ம் ஆண்டுக்கு முன்பிருந்தே இந்த இன ஆட்டுக்கிடாய்களை ஆப்பிரிக்கா, அரேபியா, இந்தியாவிலிருந்து இறக்குமதி செய்து ஆங்கிலோ நியூபியன் இனத்தினை உருவாக்கினர்.  

## சிறப்பியல்புகள்
நியூபியன் இனம் மேல்மட்ட ஆடு எனப்படுகிறது. காதுகள் நீண்டு, தலைக்குப் பக்கத்தில் தொங்கிக்கொண்டிருக்கும். நியூபியன் ஆடு கூரான மூக்கும் குட்டை முடியும் கொண்டது. இன ஆடு ஒரே நிறமாகவோ, நிறக்கலவைகளுடனோ காணப்படும். பொதுவாகக் கறுப்பு, சிவப்பு, பழுப்பு நிறங்கள் தனித்தோ வெண்மை கலந்தோ காணப்படும். இனக் கிடாக்களின் மேல் குட்டையான முடிகள் முதுகு, தொடைகளின் மேல் காணப்படும். இவை ஏனைய சுவிட்சர்லாந்து இன ஆடுகளிலும் காணப்படுகின்றன.  

நியூபியன் இன ஆடுகளின் மடி பெரியதாகவும், சுவிட்சர்லாந்து இன ஆடுகளின் மடிகளைவிடத் தொங்கலாகவும் காணப்படும். நன்றாக அமைந்த உறுதியாகப் பிணைக்கப்பட்ட மடி சிறப்பிடம் பெறும். வளர்ந்த பெண் ஆடு 30 அங்குல உயரமும் குறைந்தது 135 பவுண்ட் எடையும் கொண்டிருக்கும். கிடாக்கள் 35 அங்குல உயரமும் குறைந்தது 175 பவுண்ட் உடல் எடையும் கொண்டிருக்கும். நியூபியன் இனம் சுவிட்சர்லாந்து இனங்களை விட குறைவான அளவே பால் தரும். எனினும் இதன் பாலில் கொழுப்புச் சத்து மிகுதியாகும்.
# திருமாலுகந்தான்கோட்டை செஞ்சடைநாதசுவாமி கோயில்



**திருமாலுகந்தான்கோட்டை செஞ்சடைநாதசுவாமி கோயில்** தமிழ்நாட்டில் இராமநாதபுரம் மாவட்டம், திருமாலுகந்தான்கோட்டை என்னும் ஊரில் அமைந்துள்ள சிவன் கோயிலாகும்.  

## பூசைகள்
இக்கோயிலில் காரணாகம முறைப்படி நான்கு காலப் பூசைகள் நடக்கின்றன. புரட்டாசி மாதம் விஜயதசமி முக்கிய திருவிழாவாக நடைபெறுகிறது. கார்த்திகை மாதம் கந்தசஷ்டி திருவிழாவாக நடைபெறுகிறது.
# திருமால்பாடி ரங்கநாதசுவாமி கோயில்



**திருமால்பாடி ரங்கநாதசுவாமி கோயில்** தமிழ்நாட்டில் திருவண்ணாமலை மாவட்டம், திருமால்பாடி என்னும் ஊரில் அமைந்துள்ள பெருமாள் கோயிலாகும்.  

## பூசைகள்
இக்கோயிலில் வைகானசம் ஆகம முறைப்படி இரண்டு காலப் பூசைகள் நடக்கின்றன. மார்கழி,[[தை மாதம்]] வைகுண்ட ஏகாதசி, காணும்பொங்கல் முக்கிய திருவிழாவாக நடைபெறுகிறது.
# மேற்கு பரசேரி

**மேற்கு பரசேரி** (அ) பரசேரி மேற்கு எனும் ஊர் கன்னியாகுமரி மாவட்டத்தில் உள்ள கல்குளம் தாலுகாவில் நுள்ளிவிளை ஊராட்சிக்கு உட்பட்ட ஒரு சிற்றூராகும். நுள்ளிவிளை, பரசேரி, கொன்னகுழிவிளை, மூலச்சன்விளை ஆகியவை இதன் அருகாமை கிராமங்களாகும். சுமார் 70 குடும்பங்கள் இங்கு வசிக்கின்றன. சுடலைமாடசாமி கோவில் பரசேரி சந்திப்பில் அமைந்துள்ளது. நாகர்கோவில் பேருந்து நிலையத்தில் இருந்து 10 கி.மீ, வடசேரி பஸ் நிலையத்தில் இருந்து 9.3 கி.மீ., நாகர்கோவில் தொடருந்து நிலையத்திலிருந்து 11 கி.மீ தொலைவில் அமைந்துள்ளது. திங்கள்சந்தை செல்லும் வழியில் தோட்டியோடை அடுத்து இவ்வூர் அமைந்துள்ளது.  

## ஊர் பெயர்க் காரணம்
பரசேரியில் அமைந்துள்ள குளத்தின் பெயர் பரவன் குளம். இங்கு பரவர்கள் வாழ்ந்ததாக பல ஆதாரங்கள் உள்ளது. இவர்களுடைய இனப்பெயர் அடிப்படையிலேயே 'பரசேரி' என்று ஊரின் பெயர் உருவானது. இத்தகவல் கன்னியாகுமரி ஊர்களின் பெயர்கள் ஆய்வறிக்கை மற்றும் பரவர் வரலாறு ஆய்வறிக்கையில் குறிப்பிடப்பட்டுள்ளது.  

பரசேரி கிராமம் நெல்விவசாயம் மிகுந்த ஒரு சிற்றூர். இங்கு வாழ்ந்த சாம்பவர் இன மக்கள் தங்களுக்கான தனி ஊரை, பரசேரி ஊரின் மேற்கு பகுதியில் அமைத்தார்கள். பரசேரிக்கு மேற்கு பகுதியில் அமைந்தமையால் இவ்வூர் இப்பெயர் பெற்றது. மேலும், இது மேல பரசேரி, மேட்டு குடியிருப்பு எனவும் அழைக்கப்படுகிறது.  

## ஊர் வரலாறு
1940-50 ஆண்டுகளில் கூறப்பட்ட கதைப்படி, ஒன்பது சாம்பவ நிலக்கிழார்கள் இணைந்து 180 சென்டில் இக்கிராமத்தை உருவாக்கினர்.  
அவர்கள் விபரம் பின்வருமாறு:  
1) இசக்கி மாடன்  
2) மல்லங்கோட்டு சாமி  
3) ஆறுமுகம் தகப்பன் இசக்கி மாடன் வகையறா  
4) தாணுமாலையன்  
5) இசக்கி  
6) நாராயணன்  
7) சுப்பிரமணியன்  
8) பரமேஸ்வரன்  
9) அந்திரேயா என்பவரின் கணவர்  

பின்னர் காலப்போக்கில் இவர்களின் சந்ததிகளுடன், தலக்குளம் மற்றும் குவரக்குழி குடும்பங்கள் ஒன்றிணைந்து மேற்கு பரசேரி என்ற சிற்றூராக உருவானது.  

## இனம் & சமயம்
இங்கு வாழும் மக்கள் அனைவரும் இந்து சாம்பவர் சமூகத்தை சார்ந்தவர்கள்.  

## வழிபாட்டு தலம்
அருள்மிகு சுடலைமாட சுவாமி திருக்கோவில் ஊர்க்கோவிலாக அமைந்துள்ளது. பிரம்ம சக்தி, சாஸ்தா, முண்டன் சாமிகளும் உள்ளன. இக்கோவிலில் மல்லன் கருங்காளி காவல் தெய்வமாக அமைந்துள்ளது.  

## மக்கள்தொகை
இவ்வூரில் 70 குடும்பங்கள் வாழ்கின்றன. இவ்வூர் 300 பேரைக் கொண்ட மக்கள்தொகை உடையது.
# திருமூர்த்திமலை அமணலிங்கேஸ்வரர் கோயில்



**திருமூர்த்திமலை அமணலிங்கேஸ்வரர் கோயில்** தமிழ்நாட்டில் திருப்பூர் மாவட்டம், திருமூர்த்திமலை என்னும் ஊரில் அமைந்துள்ள சிவன் கோயிலாகும்.  

## பூசைகள்
இக்கோயிலில் சிவாகம முறைப்படி மூன்று காலப் பூசைகள் நடக்கின்றன. மாசி மாதம் மகா சிவராத்திரி முக்கிய திருவிழாவாக நடைபெறுகிறது. ஆடி , [[தை மாதம்]] அம்மாவாசை,அம்மாவாசை திருவிழாவாக நடைபெறுகிறது.
# திருமயிலாடி சுந்தரேசுவரர் கோயில்



**திருமைலாடி சுந்தரேஸ்வரர் சுவாமி கோயில்** தமிழ்நாட்டில் மயிலாடுதுறை மாவட்டம், சீர்காழி வட்டத்தில் திருமைலாடி என்னும் ஊரில் அமைந்துள்ள சிவன் கோயிலாகும்.  

## அமைவிடம்
கொள்ளிடம் ஆற்றின் தென்கரையில், சீர்காழிக்கு வடக்கே 5 கி.மீ. தொலைவில் இக்கோயில் அமைந்துள்ளது.  

## வரலாறு
இக்கோயில் பத்தாம் நூற்றாண்டைச் சேர்ந்தது.  

## தொன்மம்
உமையம்மை மயில் வடிவம் கொண்டு இறைவனை வழிபட்டதாகக் கூறுவர்.  

## கோயில் அமைப்பு
இக்கோயிலில் சுந்தரேஸ்வரர், பிரஹன்நாயகி அம்மன் சன்னதிகளும், விநாயகர், முருகர், நடராஜர், சண்டிகேஸ்வரர், துர்க்கை, தெட்சிணாமூர்த்தி, கஜலெட்சுமி, லிங்கோத்பவர், சப்தகன்னிகள், பைரவர், நவகிரகம் உபசன்னதிகளும் உள்ளன. இங்குக் கோயில் குளம் உள்ளது. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.  

## பூசைகள்
இக்கோயிலில் நான்கு காலப் பூசைகள் நடக்கின்றன. [[தை மாதம்]] தை கிருத்திகை, பூசம் முக்கிய திருவிழாவாக நடைபெறுகிறது. பங்குனி, சித்திரை, ஆடி, ஐப்பசி, மாசி மாதம் உத்திரம், சித்ரா பௌர்ணமி, கிருத்திகை, கந்தசஷ்டி, மகாசிவராத்திரி திருவிழாவாக நடைபெறுகிறது.
# மூக்கனேரி


**மூக்கனேரி** *(Mookaneri)* (கன்னங்குறிச்சி ஏரி) 58 ஏக்கர் பரப்பில் அமைந்த நீர்த்தேக்கமாகும். இது தென்னிந்திய மாநிலமான தமிழ்நாட்டின் சேலம் மாவட்டத்தில் உள்ளது. இது சேலம் நகரத்திற்கு நீர் வழங்கும் முக்கிய ஏரியாகும். சேர்வராயன் மலை அடிவாரத்தில் இந்த ஏரி அமைந்துள்ளது. மூக்கனேரியின் நீர் ஆதாரமாக ஏற்காடு மலை உள்ளது. ஏற்காடு மலைவாழிடத்தில் பெய்யும் மழைநீரானது இந்த ஏரியினை வந்தடைகின்றது. மலைகளிலிருந்து வரும் மழை நீர் புத்தேரியினை அடைந்து, அதன் உபரி நீரானது கொத்துக்காரன் ஓடை வழியாக மூக்கனேரியினை அடைகிறது.  

இந்த ஏரியில் மனிதனால் உருவாக்கப்பட்ட 47 சிறு தீவுகள் உள்ளன. ஒவ்வொரு தீவும் ஏரி படுக்கையிலிருந்து சுமார் 10 அடி உயரமும் சில ஆயிரம் சதுர அடி பரப்பிலும் பரவியுள்ளது. இப்பகுதியில் கிட்டத்தட்ட 12000 மரங்கள் உள்ளன. இத்தீவுத் திட்டுகள் ஏரியினை தூர்வாரியபோது அகற்றப்பட்ட களிமண்ணைப் பயன்படுத்தி அமைக்கப்பட்ட சிறு மணல் திட்டுகளாகும். இதில் மண் அரிப்பினைத் தடுக்கும் வகையில் தினை உள்ளிட்ட சிறு தானியங்கள் விதைக்கப்பட்டன. பின்னர் வேம்பு, ஆலமரம், நாவல், அரசமரம், மற்றும் வெட்டிவேர் உள்ளிட்ட மரக்கன்றுகள் நடப்பட்டன.  

## மறுசீரமைப்பு
சேலத்தில் உள்ள மூக்கனேரி கழிவுநீர் மற்றும் குப்பைகளால் பெருமளவு தன்னுடைய தன்மையினை இழந்து கொண்டிக்கின்றது. சேலம் குடிமக்கள் மன்றத்தின் சார்பாக நகர்வாழ் குடிமக்கள் கூட்டாக ஏரியைச் சீரமைக்க ஏற்படுத்திய பொது முயற்சியின் கீழ் 87 லட்சம் திரட்டப்பட்டது. மாவட்ட நிர்வாகத்தின் முறையான அனுமதி தாமதப்பட்டதால், 2010 மே மாதம் ஏரியினைப் புனரமைக்கும் பணியினைத் தொடங்கினர்.  

## விலங்குகள்

மூக்கனேரி பறவைகளைப் பார்வையிடும் பிரபலமான இடமாகும். மரங்களின் பசுமையான வளர்ச்சியுடன் ஏரி பகுதியில் மிதக்கும் தீவுகள் பறவைகளின் கருவறை போன்று, பறவைகளுக்கு தங்குமிடமாக உள்ளன. பறவைகளுக்குத் தேவையான உணவு இந்த ஏரியில் போதுமான அளவில் கிடைக்கின்றது. பொதுவாக கொக்குகளும் மீன்கொத்திகளும் இந்த ஏரியில் காணப்படும் பறவைகளாகும். இந்த ஏரியில் 169க்கும் மேற்பட்ட இனங்கள் காணப்பட்டுள்ளன. இவற்றில் பூநாரைகளை காண்பது அற்புதமாக இருக்கும். நீலச்சிறகி, ஊசிவால் வாத்து, சாம்பல் நிற வாலாட்டிக் குருவி, சாதா உள்ளான், சூறைக்குருவி, மீசை ஆலா, பைலனின் கோழி, மஞ்சள் குருகு, வயல் கதிர்க்குருவி, சிட்ரின் வாலாட்டி, சின்னத் தகைவிலான், பழுப்புத்தலை கடற்பறவை, மஞ்சள் மூக்கு நாரை, பாம்புத்தாரா மற்றும் கருந்தலை குல் உள்ளிட்ட புலம்பெயர் பறவைகளை நாம் காணலாம்.  

## வசதிகள்
இந்த ஏரிப்பகுதியில் உள்ள பூங்காவில் குழந்தைகள் விளையாடும் இடமும், சிறிய கலையரங்கமும் இயற்கையான சூழலில் அமைக்கப்பட்டுள்ளது. நடையோரங்களில் அமர்வதற்கு இருக்கைகள், பூந்தொட்டிகள், ஏரியின் வழியே நடப்பவர்களுக்கான நடை பாதைகளும் அமைக்கப்பட்டுள்ளன. பரிசலில் சென்று ஏரித் தீவுகளைப் பார்வையிட வசதியும் உள்ளது.  

## சுற்றுச்சூழல் கவலைகள்
ஆண்டு தோறும் விநாயக சதுர்த்தியின் போது விநாயகர் சிலைகள் இங்குக் கரைக்கப்படுவதால் மூக்கனேரி மாசுபட வாய்ப்பு ஏற்படுகிறது.  

## புகைப்படத் தொகுப்பு
# கைம்பி அணைக்கட்டு


**கைம்பி அணை** (Kiymbi Dam) என்பது ஆப்பிரிக்கா கண்டத்தில் உள்ள காங்கோ மக்களாட்சிக் குடியரசில், தெற்கு கிவூ மாகாணத்தில் உள்ள ஒரு முக்கியமான அணைக்கட்டு மற்றும் நீர்மின் நிலையம் ஆகும். இது கியாம்பி நதியின் குறுக்கே 1959 ஆம் ஆண்டில் கட்டப்பட்டது. இவ் அணைக்கட்டு தற்போது பராமரிப்பு ஏதுமின்றி புறக்கணிக்கப்பட்ட நிலையில் உள்ளதால் மறு நிர்மானப்பணிகள் தேவைப்படுகிறன.  

கைம்பி நதி முகாண்ட்யா பீடபூமியில் 6,560 அடி (2,000 மீ) உயரத்தில் உருவாகிறது. 2 மைல் (3.2 கி.மீ) தூரத்திற்கு மேல் நீர்வீழ்ச்சிகளைக் கொண்டுள்ளது. இவற்றில் மிகப்பெரிய நீர்வீழ்ச்சி 300 முதல் 500 அடி (91 முதல் 152 மீ) உயரம் வரை உள்ளது. இந்த பிரிவின் மொத்த வீழ்ச்சி 2,500 அடிக்கும் (760 மீ) அதிகமாக உள்ளது . இவை ஆப்பிரிக்க கண்டத்தில் மின் உற்பத்திக்கு பயன்படுத்தப்பட வேண்டிய மிக உயர்ந்த நீர்வீழ்ச்சிகளாக கருதப்படுகின்றன . வறண்ட காலங்களில் சராசரி ஓட்டம் வினாடிக்கு 3 முதல் 10 கன மீட்டர் (வினாடிக்கு 110 முதல் 350 கன அடி / வி) ஆகும். ஆனால் இது மழைக்காலத்தில் வினாடிக்கு 150 கன மீட்டராக (5,300 கன அடி / வி) உயரும் .
# மனப்போராட்டம்


மனிதனின் மனம் முடிவெடுக்க முடியாமல் தவிப்பதுதான் **மனப்போராட்டம்** ஆகும்.  

## வகைகள்
மனபோராட்டம் பின்வருமாறு மீவகைப்படும்.  
1. அணுகுதல் -அணுகுதல் மனப்போராட்டம்
1. விலகுதல்-விலகுதல் மனப்போராட்டம்
1. அணுகுதல்-விலகுதல் மனப்போராட்டம்

### அணுகுதல்-அணுகுதல் மனப்போராட்டம்
மனிதர் விரும்பும் இரண்டு வகை இலக்குகளில் ஒன்றைத் தேர்வு செய்ய அவர் மனம் முடிவெடுக்க முடியாமல் தடுமாறுவதே அணுகுதல்-அணுகுதல் மனப்போராட்டம் ஆகும்.  

#### எடுத்துகாட்டு
ஒருவர் தொலைக்காட்சியில் நேரடி ஒளிபரப்பில் மட்டைப்பந்து விளையாட்டைப் பார்க்கவும், அதே நேரம் திரையரங்கில் விரும்பும் நடிகரின் புதிய திரைப்படத்தைக் காணவும் வாய்ப்பு கிடைக்கும்போது, எதனைத் தேர்வு செய்வதெனத் தவிப்பது அணுகுதல் -அணுகுதல் மனப்போராட்டம் ஆகும்.  

### விலகுதல்-விலகுதல் மனப்போராட்டம்
மனிதர் விரும்பாத இரண்டு வகை இலக்குகளில் ஒன்றைத் தேர்வு செய்ய அவர் மனம் முடிவெடுக்க , அதிலிருந்து தப்பிக்கவும் அவர் மனம் தடுமாறுவது விலகுதல்-விலகுதல் மனப்போராட்டம் ஆகும்.  

#### எடுத்துகாட்டு
ஒரு மாணவர் வீட்டுப் பாடத்தை விரும்பவில்லை. அதைச் செய்யாமல் போனால் ஆசிரியர் திட்டுவார். இரண்டுமே விருப்பமில்லாதபோது மாணவரின் மனம் இரண்டிலும் இருந்து தப்பிக்க நினைப்பது விலகுதல்-விலகுதல் மனப்போராட்டம் ஆகும்.  

### அணுகுதல்-விலகுதல் மனப்போராட்டம்
மனிதர் விரும்பும் ஓர் இலக்கு வெறுக்கக்கூடியதாகவும் இருந்தால் மனம் அதை விரும்பவா ? அல்லது வெறுக்கவா எனத் தவிப்பது அணுகுதல்-விலகுதல் மனப்போராட்டம் ஆகும்.  
#### எடுத்துகாட்டு
சர்க்கரை நோயாளி இனிப்பு உண்ண நினைப்பது. இனிப்பு உண்ண விருப்பம்.ஆனால் இனிப்பு உண்பதே நோயை அதிகரிக்கும் என்பதால் வெறுப்பு. இது அணுகுதல்-விலகுதல் மனப்போராட்டம் ஆகும்.  

## மேற்கோள்
# திருவண்ணநாதபுரம் வெங்கடாசலபதி கோயில்



**திருவண்ணநாதபுரம் வெங்கடாசலபதி கோயில்** தமிழ்நாட்டில் திருநெல்வேலி மாவட்டம், திருவண்ணநாதபுரம் என்னும் ஊரில் அமைந்துள்ள பெருமாள் கோயிலாகும்.  

## பூசைகள்
இக்கோயிலில் நான்கு காலப் பூசைகள் நடக்கின்றன. வைகு;ணடஏகாதசி முக்கிய திருவிழாவாக நடைபெறுகிறது. புரட்டாசி,கார்த்திகை மாதம் திருப்பள்ளியெழுச்சி திருவிழாவாக நடைபெறுகிறது. திருவோணம் தேரோட்டம் நடைபெறுகிறது.
# திருவதிகை அதிகைவல்லி தற்காத்தம்மன் கோயில்



**திருவதிகை அதிகைவல்லி தற்காத்தம்மன் கோயில்** தமிழ்நாட்டில் கடலூர் மாவட்டம், திருவதிகை என்னும் ஊரில் அமைந்துள்ள அம்மன் கோயிலாகும்.  

## பூசைகள்
இக்கோயிலில் இரண்டு காலப் பூசைகள் நடக்கின்றன. புரட்டாசி மாதம் 10 ம் நாள் அம்பு உற்சவம் முக்கிய திருவிழாவாக நடைபெறுகிறது. ஆவணி மாதம் விநாயகர் சதுர்த்தி திருவிழாவாக நடைபெறுகிறது.
# அண்டர்கட் (சிகை அலங்காரம்)

தலையின் ஒரு பகுதி முடியை ஒட்டி வெட்டியத் தோற்றம்]]  
**அடி வெட்டல்** அல்லது **அண்டர்கட்** (undercut) என்பது , 1920கள், 1930கள், 1940கள், 2010களில் ஆண்களின் மத்தியில் பெரும்பாலும் நாகரீகமாக நிலவிய ஒரு சிகை அலங்காரம் ஆகும். பொதுவாக இது, தலையின் பக்கவாட்டில் முடியை மழித்து மேல் பகுதியில் மட்டும் நீண்ட முடி வைத்திருப்பது போன்ற தோற்றம் உடையது. இந்த சிகை அலங்காரத்தைக் கோரை முடி, சுருட்டை முடி என எந்த வகையான தலைமுடி கொண்டோரும் முடியைவெட்டி அலங்கரித்துக்கொள்ள இயலும். முக அமைப்புக்கு ஏற்றவாறும் இந்தத் தலை அலங்காரத்தை மாற்றிக்கொள்ளலாம்.  

## தோற்றுவாய்
வரலாற்று ரீதியாக, அடிவெட்டு சிகை அலங்காரமானது, வறுமையான மக்களால், வழக்கமான சிகையலங்காரம் செய்யும் திறமையான முடிதிருத்துநர்களிடம் செல்ல இயலாத நிலை கொண்டவர்களால் செய்துகொள்ளப்பட்டது. இவ்வாறு 20 ஆம் நூற்றாண்டின் துவக்கத்திலிருந்து, 1920 கள் வரை இளம் தொழிலாள வர்க்க இளைஞர்களிடையே, குறிப்பாக தெருக் கும்பலைச் சேர்ந்தவர்களின் மத்தியில் பிரபலமாக இருந்தது. கிளாஸ்கோ, நிட்ஸ் ஆகிய பகுதிகளைச் சேர்ந்த இளைஞர் குழுக்கள் பின் பக்கமும், பக்கவாட்டிலும் மழித்து மேல் பகுதியில் நீண்ட முடியாக வளந்த கூந்தல் சிகையலங்காரத்தை விரும்பினார். தீயினால் ஆபத்து ஏற்படும் நிலை இருந்த போதிலும், இவர்கள் முடியில் மெழுகு கொண்டு சிகையலங்காரம் செய்தனர். இந்த சிகையலங்காரத்தைக் கண்டு விரும்பிய மான்செஸ்டரின் சூட்கேலர்களாகவும், பர்மிங்ஹாமின் பீக்கி ப்ளைண்டர்ஸ் பகுதிகளைச் சேர்ந்த, மற்ற கும்பல்களும் பின்பற்றின. ஆனால் இந்த நீண்ட முடிகொண்ட சிகையலங்காரமானது தெருச் சண்டைபோடுபவர்களுக்கு சற்று வசதி குறைவாக இருந்தது.  

1920 கள் மற்றும் 1930 களின் ஜாஸ் காலகட்டத்தில், இந்த வகை சிகை அலங்காரங்ரமானது முக்கிய பாணியாகக் கருதப்பட்டது. நாசி செர்மனியில், இந்த சிகையலங்காரத்தின் பாதிப்பு கொண்ட சிகையலங்காரமானது நீண்ட காலத்திற்கு இருந்தது, உச்சியில் நீண்ட முடியும் பக்கவாட்டிலும், பின்புறத்திலும் மழித்துக்கொள்ளும் சிகையலங்காரம் வேர்மாக்ட் அதிகாரிகள் மத்தியில் நிலவியது.  

## படக் காட்சியகம்
# திருவல்லிக்கேணி நாகேஸ்வரி அம்மன் கோயில்



**திருவல்லிக்கேணி நாகேசுவரி அம்மன் கோயில்** தமிழ்நாட்டில் சென்னை மாவட்டம், திருவல்லிக்கேணி என்னும் ஊரில் அமைந்துள்ள ஓர் அம்மன் கோயிலாகும்.  

## பூசைகள்
இக்கோயிலில் சிவாகம முறைப்படி இரண்டு காலப் பூசைகள் நடக்கின்றன. ஐப்பசி மாதம் நவராத்திரி, முக்கிய திருவிழாவாக நடைபெறுகிறது. ஆடி மாதம் ஆடிவெள்ளி-4 திருவிழாவாக நடைபெறுகிறது.
# திருவள்ளூர் தீர்த்தீஸ்வரர் கோயில்



**திருவள்ளூர் தீர்த்தீஸ்வரர் கோயில்** தமிழ்நாட்டில் திருவள்ளூர் மாவட்டம், திருவள்ளூர் என்னும் ஊரில் அமைந்துள்ள சிவன் கோயிலாகும்.  

## பூசைகள்
இக்கோயிலில் சிவாகம முறைப்படி இரண்டு காலப் பூசைகள் நடக்கின்றன. ஆவணி, புரட்டாசி, ஐப்பசி மாதம் விநாயகர் சதுர்த்தி, பவித்ர உற்சவம், கந்த சஷ்டி முக்கிய திருவிழாவாக நடைபெறுகிறது. கார்த்திகை, மார்கழி, பங்குனி மாதம் கார்த்திகை தீபம், ஆருத்ரா, பிரமோற்சவம் திருவிழாவாக நடைபெறுகிறது.
# காப்புக்காடு



**காப்புக்காடு ** *(Kappukadu)* என்பது தென்தமிழ்நாட்டில் கன்னியாகுமரி மாவட்டத்திலுள்ள பண்டைய ஊராகும். இவ்வூரில் பழந்தமிழ்ப் புலவர் தொல்காப்பியர் பிறந்ததாக நம்பப்படுவதால் இது காப்பியங்காடு எனவும் வழங்கப்படுகிறது. இங்குத் தொல்காப்பியருக்கு சிலை நிறுவப்பட்டுள்ளது.  

காப்புக்காடு 1 ச. கி. மீ. பரப்பளவு கொண்டதாகும். புனித அந்தோணி உயர்நிலைப் பள்ளி ஊரின் நடுவில் அமைந்துள்ளது. இந்த ஊரில் 5000 அளவுக்கும் மேற்பட்ட குடும்பங்கள் வாழ்கின்றன.  

இந்த ஊர் நாகர்கோயில்-திருவனந்தபுரம் தேசிய நெடுஞ்சாலை 47-இல் 2 கி. மீ. தொலைவில் அமைந்துள்ளது. மேலும் இந்த ஊர் கன்னியாகுமரியையும் கொச்சியையும் இணைக்கும் கிழக்குக் கடற்கரைச் சாலை தொடர்ச்சியில் இருந்து 3 கி. மீ. தொலைவில் உள்ளது. இந்த ஊரின் இருபுறப் போக்குவரத்துக்கும் முன்மொழியப்பட்டுள்ள திருவனந்தபுரம்-கன்னியாகுமரி விரைவு நெடுஞ்சாலைக்கும் முதன்மையானதாகும்.  

ஊரில் நெல்வயல்களும் தென்னைமரங்களும் சூழ்ந்துள்ளன. ஊரின் ஒருபக்கம் சிறுமலைகளும் தண்பொருநை ஆறும் மறுபக்கம் பாறைகளும் உள்ளன. மிக அருகில் 1 கி. மீ. தொலைவில் குழித்துறை தொடருந்து நிலையமும் 2 கி. மீ. தொலைவில் மார்த்தாண்டம் நகரியமும் உள்ளன. இங்குள்ள மக்கள் தமிழும் மலையாளமும் கலந்து ஈழப்பாணித் தமிழில் பேசுகின்றனர். முன்பு இது கேரளாவில் இருந்தது. விடுதலைக்குப் பின் தமிழ்நாட்டோடு சேர்க்கப்பட்டது.  

## பள்ளிகள்
- புனித அந்தோணி உயர்நிலைப் பள்ளி
- ஆர்த்தெசியா பதின்மப் பள்ளி
- விக்னேசுவரா பதின்மப் பள்ளி
- அரசு நடுநிலைப்பள்ளி
# மார்த்தாண்டன்துறை


**மார்த்தாண்டன்துறை** (*Marthandanthurai*) என்பது கன்னியாகுமரி மாவட்டத்தில் உள்ள ஒரு கிராமமாகும். இது அரபிக்கடலோரம் அமைந்துள்ளது. இது கேரளம் மற்றும் தமிழ்நாட்டின் எல்லைப்பகுதியில் அமைந்துள்ளது. இது கொல்லங்கோடு பஞ்சாயத்திற்கு உட்பட்டது. வரலாற்று சிறப்பு மிக்க அனந்த விக்டோரியா மார்த்தாண்டம் என்ற ஆறு இக்கிராமம் வழியாகப் பாய்கிறது.
# திருவாரூர் பழனியாண்டவர் கோயில்



**திருவாரூர் பழனியாண்டவர் கோயில்** தமிழ்நாட்டில் திருவாரூர் மாவட்டம், திருவாரூர் என்னும் ஊரில் அமைந்துள்ள முருகன் கோயிலாகும்.  

## பூசைகள்
இக்கோயிலில் காமிகாகம முறைப்படி வழிபாடு நடக்கிறது. ஐப்பசி மாதம் கந்தசஷ்டி முக்கிய திருவிழாவாக நடைபெறுகிறது. கார்த்திகை,வைகாசி மாதம் மாதாமாதம், வைகசி விசாகம் திருவிழாவாக நடைபெறுகிறது.
# திருவாரூர் ரேணுகாதேவியம்மன் கோயில்



**திருவாரூர் ரேணுகாதேவியம்மன் கோயில்** தமிழ்நாட்டில் திருவாரூர் மாவட்டம், திருவாரூர் என்னும் ஊரில் அமைந்துள்ள அம்மன் கோயிலாகும்.  

## பூசைகள்
இக்கோயிலில் காமிகாகம முறைப்படி மூன்று காலப் பூசைகள் நடக்கின்றன. ஆடி மாதம் ஆடிப்பூரம் முக்கிய திருவிழாவாக நடைபெறுகிறது. புரட்டாசி மாதம் நவராத்திரி திருவிழாவாக நடைபெறுகிறது.
# திருவாலம்பொழில் வடமுலேசுவரர் கோயில்



**திருவாலம்பொழில் வடமுலேசுவரர் கோயில்** தமிழ்நாட்டில் தஞ்சாவூர் மாவட்டம், திருவாலம்பொழில் என்னும் ஊரில் அமைந்துள்ள சிவன் கோயிலாகும்.  

## பூசைகள்
இக்கோயிலில் இரண்டு காலப் பூசைகள் நடக்கின்றன. ஆவணி மாதம் விநாயகர் சதுர்த்தி முக்கிய திருவிழாவாக நடைபெறுகிறது. புரட்டாசி மாதம் நவராத்திரி திருவிழாவாக நடைபெறுகிறது.
# கோவிந்தன் லட்சுமணன்



**கோவிந்தன் லட்சுமணன்** (*Govindan Lakshmanan*) இந்தியாவின் தமிழ்நாட்டின் புதுக்கோட்டை மாவட்டத்தைச் சேர்ந்த தூர ஓட்டப்பந்தய வீரர் ஆவார். இவர் பெரும்பாலும் 5000 மீட்டர் மற்றும் 10,000 மீட்டர்களுக்கு மேல் போட்டியிடுகிறார். ஆனால் அரை மாரத்தானையும் போட்டியாக ஓடியுள்ளார். தற்போது இந்திய ராணுவத்தில் பணியாற்றி வருகிறார்.  

## சொந்த வாழ்க்கை
தனது ஆறு வயதில் தந்தையை ஒரு விபத்தில் இழந்த இவர், பக்கத்து வீட்டுக்காரரான எஸ். உலோகநான் என்பவரால் தத்தெடுக்கப்பட்டார்.  

## சாதனை
- சீனாவின் ஊகானில் 2015இல் நடைபெற்ற ஆசிய உள்ளரங்கு தடகள விளையாட்டுப் போட்டிகளில் இந்தியா சார்பாக கலந்து கொண்டு ஆண்களுக்கான 5000 மீட்டர் ஓட்டப் போட்டியில் 13:36.62. நேரத்தில் ஓடி வெண்கலம் வென்றார்.
- சீனாவின் ஊகானில் 2015இல் நடைபெற்ற ஆசிய தடகள விளையாட்டுப் போட்டிகளில் இந்தியா சார்பாக கலந்து கொண்டு ஆண்களுக்கான 10000மீட்டர் ஓட்டப் போட்டியில் 29:42.81 நேரத்தில் ஓடி வெள்ளிப் பதக்கம் வென்றார்.
- இந்தியாவின் புவனேசுரத்தில் 2017இல் நடைபெற்ற ஆசிய தடகள விளையாட்டுப் போட்டிகளில் இந்தியா சார்பாக கலந்து கொண்டு ஆண்களுக்கான 5000மீட்டர் ஓட்டப் போட்டியில் 14:54.48, நேரத்தில் ஓடி தங்கம் வென்றார்.
- துருக்மெனிஸ்தான் நாட்டில் 2017 நடைபெற்ற 5வது ஆசிய உள்ளரங்கு விளையாட்டுப் போட்டியில் இந்தியா சார்பாக கலந்து கொண்டு ஆண்களுக்கான 3,000 மீ ஓட்டப்பந்தயத்தில் 08:02.30 நேரத்தில் ஓடி தங்கம் வென்றார்.
# அணுக்கரு வெடிப்பு

த் தொடரின் ஒரு பகுதியாக சுடப்பட்டது.]]  
**அணுக்கரு வெடிப்பு** (*nuclear explosion*) என்பது மிக வேகமான அணுக்கரு வினையிலிருந்து வெளிவரும் வேகமான ஆற்றல் வெளிப்பாடு ஆகும். அணுக்கரு வினையானது அணுக்கருப் பிளவு, அணுக்கரு இணைவு அல்லது இவை இரண்டும் கலந்த பலகட்ட விழுத்தொடர் கலவை மூலம் நடைபெறுகிறது. அணுக்கரு இணைவை அடிப்படையாகக் கொண்ட அனைத்து ஆயுதங்களிலும் அணுக்கரு இணைவை ஏற்படுத்த அணுக்கருப் பிளவு தூண்டுதலாகப் பயன்படுத்தப்படுகிறது. முழுமையான அணுக்கரு இணைவு ஆயுதமானது, இன்றளவும் அனுமான அளவிலேயே உள்ளது. அணுக்கரு வெடிப்பு அணுக்கரு ஆயுதங்களிலும் அணுகுண்டு சோதனைகளிலும் பயன்படுத்தப்படுகிறது.  

வளிமண்டல அணுக்கரு வெடிப்புகளானது காளான் மேகங்களுடன் தொடர்புடையது, என்றாலும் காளான் மேகங்களைப் பெரிய வேதியியல் வெடிப்புகளால் கூட ஏற்படுத்த முடியும். இந்தக் காளான் மேகங்கள் இல்லாமல், வளிமண்டல அணுக்கரு வெடிப்பு சாத்தியமாகும். அணுக்கரு வெடிப்பானது அதிக அளவு அயனியாக்கும் கதிர்களையும் கதிரியக்கக் கழிவுகளையும் வெளிவிடும். இவை மனிதர்களுக்கு தீங்கு விளைவிப்பதுடன், மிதமான முதல் கடுமையான தோல் தீக்காயங்கள், கண் பாதிப்பு, கடிய கதிர்வீச்சு நோய்க்கூட்டறிகுறிகள், கதிர்வீச்சினால் தூண்டப்பட்ட புற்றுநோய் அல்லது இறப்புகள் கூட ஏற்படலாம். அணுக்கரு வெடிப்புகள் சில மாதங்கள் முதல் ஆண்டுகள் வரை நீடிக்கும் காலநிலைத் தீங்கை விளைவிக்கும். 1983 ஆம் ஆண்டு ஒரு கட்டுரையில், கார்ல் சேகன் ஒரு சிறிய அளவிலான அணுக்கருப் போர் வளிமண்டலத்தைப் பாதிக்கப் போதுமான துகள்களை வெளியிடலாம் என்று கூறினார், இதனால் கோள் குளிர்ச்சியடைந்து, பயிர்கள், விலங்குகள், வேளாண்மை ஆகியவை உலகம் முழுவதும் மறைந்துவிடும். இவ்வாறான விளைவு அணுப்போர் குளிர்காலம் எனப் பெயரிடப்பட்டது.  

## அணுக்கரு ஆயுதங்கள்
அமெரிக்கா அணுக்கரு ஆயுதத்தை இதுவரை இரண்டு முறை போரில் பயன்படுத்தப்பட்டுள்ளது. இரண்டாம் உலகப்போரில் ஜப்பானுக்கு எதிராக அமெரிக்காவால் வீசப்பட்ட அணுகுண்டுகளுக்கு லிட்டில் பாய்(சின்ன பையன்), ஃபாட் மான்(குண்டு ஆண்) என அழைத்தனர்.  
### லிட்டில் பாய்
முதல் குண்டு(யுரேனியம்-துப்பாக்கி வகை) 6 ஆகச்ட் 1945 ஆம் ஆண்டு, காலை நேரத்தில் அமெரிக்க விமானப்படையால் ஹிரோசிமா நகரத்தில் வீசப்பட்டது.அதில் 20,000 ஜப்பான் போர்வீரர்கள், 20,000 கொரிய அடிமைக் கூலிகள் உட்பட 70,000 மக்கள் கொள்ளப்பட்டனர்.  
### ஃபாட் மான்
மூன்று நாட்களுக்கு பிறகு இரண்டாவது குண்டு (புளுட்டோனிய- உள்நோக்கி வெடிக்கும் வகை) நாகசாகி நகரத்தின் மீது வீசப்பட்டது. இதில் 27,778 ஆயுத தளவாட அலுவலர்கள், 2,000 கொரிய அடிமைக் கூலிகள், மற்றும் 150 ஜப்பான் போர்வீரர்கள் உள்பட 39,000 பேர் கொள்ளப்பட்டனர்.  

## அணுக்கரு வெடிப்பின் விளைவுகள்
அனுக்கரு வெடிப்பு மிக பரந்த நிலப்பரப்பை, நீண்ட காலத்திற்கு பாதிப்பை ஏற்படுத்தும். மனித குலத்திற்கு பெரும் அச்சுருத்தலை ஏற்படுத்தும். கதிரியக்க மாசானது மரபணு பிறழ்வு மற்றும் புற்றுநோயை உண்டாக்குகிறது. இப்பாதிப்புகள் பல தலைமுறைகளுக்கு தொடரும்.  
மற்ற வெடிகுணுகளை போல அல்லாமல், அணுக்கரு குண்டுகள் வெடிக்கதொடங்கினால், நிற்காமல் தொடர்ந்து வெடித்துக்கொண்டே இருக்கும். வெடிப்பின் மையப்பகுதியிலிருந்து வரும் அணுக்கரு கதிர்வீச்சு மேகம், வெப்ப அலைகள் பரவுவது நின்ற பிறகும் கூட, உயிரினங்களுக்கு பாதிப்பை ஏற்படுத்துகின்றது.
# மேலக்காவேரி கைலாசநாதர் கோயில்


**மேலக்காவேரி கைலாசநாதர் கோயில்** என்பது தமிழ்நாட்டில் 38 மாவட்டங்களில் ஒன்றான தஞ்சாவூர் மாவட்டம், கும்பகோணம் அருகே மேலக்காவேரி என்னும் இடத்தில் அமைந்துள்ள சிவன் கோயிலாகும்.  

## அமைவிடம்
இக்கோயில் மேலக்காவேரியில் கீழத்தெருவில் அமைந்துள்ளது.  

## அமைப்பு
நுழைவாயிலில் உள்ள சிறிய ராஜ கோபுரத்தைக் கடந்து உள்ளே செல்லும்போது மண்டபம் உள்ளது. அதில் நந்தியும், பலி பீடமும் காணப்படுகின்றன. அடுத்து உள்ளே செல்லும்போது வலது புறம் சித்தி விநாயகர், இடது புறம் பால தண்டாயுதபாணி. கருவறையில் மூலவர் கைலாசநாதர் உள்ளார். மூலவருக்கு முன் இரு புறமும் தண்டியும், முண்டியும் உள்ளனர். மூலவர் கருவறையின் கோஷ்டத்தில் தட்சிணாமூர்த்தி, லிங்கோத்பவர், துர்க்கை ஆகியோர். மூலவர் கருவறையின் இடது புறமாக கற்பகாம்பாள் சன்னதி உள்ளது. அம்மன் சன்னதியின் முன்பாக இரு புறமும் ஜெயா, விஜயா உள்ளனர். திருச்சுற்றில் ஞானசம்பந்தர், சொக்கியார் அம்மையார், சந்திரன், கால பைரவர், சனீஸ்வரன், சூரியன் ஆகியோர் உள்ளனர். நிருதி விநாயகர், வள்ளி தெய்வானையுடன் கூடிய சுப்பிரமணியர், சுந்தரேஸ்வரர், மீனாட்சி, சண்டிகேஸ்வரர், நவக்கிரகங்கள் ஆகியோருக்கான சன்னதிகள் உள்ளன.  

## இறைவன், இறைவி
இக்கோயிலில் உள்ள இறைவன் கைலாசநாதர், இறைவி கற்பகாம்பாள்.  

## கும்பகோணம் சப்தஸ்தானம்
கும்பகோணத்தை மையமாகக் கொண்டு கும்பகோணம் சப்தஸ்தான விழாவில் தொடர்புடைய ஏழு தலங்கள் உள்ளன. 2016இல் சப்தஸ்தான பல்லக்கு பல்லக்கு சீர்செய்யப்பட்டு, வெள்ளோட்டம் 7 பிப்ரவரி 2016இல் நடைபெற்றது. 21 ஏப்ரல் 2016 மகாமகக்குளத்தில் தீர்த்தவாரி நிகழ்ச்சியைத் தொடர்ந்து 23 ஏப்ரல் 2016 அன்று ஏழூர்ப் பல்லக்குத் திருவிழா என்னும் விழா நடைபெற்றது. பல்லக்குத் திருவிழா 23 ஏப்ரல் 2016 இரவு 7.30 மணிக்கு கும்பகோணம் கும்பேஸ்வரர் கோயிலில் தொடங்கி கீழ்க்கண்ட கோயில்களுக்குச் சென்று இக்கோயிலில் 25 ஏப்ரல் 2016 காலை நிறைவுற்றது.  

- கும்பகோணம் ஆதி கும்பேசுவரர் கோயில்
- திருக்கலயநல்லூர் அமிர்தகலசநாதர் கோயில், சாக்கோட்டை
- தாராசுரம் ஆத்மநாதசுவாமி கோயில், தாராசுரம்
- திருவலஞ்சுழி கபர்தீஸ்வரர் கோயில், திருவலஞ்சுழி
- கும்பகோணம் கோடீஸ்வரர் கோயில், கொட்டையூர்
- மேலக்காவேரி கைலாசநாதர் கோயில், மேலக்காவேரி
- சுவாமிமலை சுந்தரேஸ்வரசுவாமி கோயில், சுவாமிமலை

## குடமுழுக்கு
21 மார்ச் 2005 திங்கட்கிழமை (தாரண வருடம் பங்குனி 8ஆம் நாள்) மற்றும் 2 நவம்பர் 2015 திங்கட்கிழமை (மன்மத வருடம் ஐப்பசி 16) ஆகிய நாள்களில் குடமுழுக்கு நடைபெற்றது.
# டி . தியோடர் ரெஜினால்ட்

**டி. தியோடர் ரெஜினால்ட்** (*T. Theodre Reginald*) ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 2006 ஆம் ஆண்டு நடந்த சட்டமன்றத் தேர்தலில், பத்மனாபபுரம் தொகுதியில் இருந்து, திராவிட முன்னேற்றக் கழக வேட்பாளராக போட்டியிட்டு, தமிழக சட்டமன்றத்திற்குத் தேர்ந்தெடுக்கப்பட்டார்.
# ஜபல்பூர் மேற்கு சட்டமன்றத் தொகுதி

**ஜபல்பூர் மேற்கு (சட்டமன்றத் தொகுதி)** (*Jabalpur West Assembly constituency*) (தொகுதி எண் : 100) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span> இத்தொகுதி ஜபல்பூர் மாவட்டத்தில் அமைந்துள்ளது .  

## தற்போதைய சட்டமன்ற உறுப்பினர்
ஜபல்பூர் மேற்கு சட்டமன்றத் தொகுதியின் தற்போதைய உறுப்பினராகஇந்திய தேசிய காங்கிரஸ் கட்சியைச் சேர்ந்த *தருண் பனோத் * இருக்கிறார்.
# மோரே அணைக்கட்டு


**மூர் அணை** என்பது வட கிழக்கு அமெரிக்காவின், வெர்மான்ட் மாகாணத்தில், கலிடோனியா கவுண்டி, நியூ ஹாம்சயர் மாகாணத்தின், கிராஃபான் கவுண்டி ஆகியவற்றுக்கு இடையில், கனெக்டிக் ஆற்றின் குறுக்கே கட்டப்பட்ட ஒரு நீர்மின் அணையாகும். இந்த அணையின் அமைவிடம் நியூ ஹாம்ஸ்பையரில் உள்ள லிட்டில் டவுன் ஆகும். இது பரப்பளவு கொண்டதாக உள்ளது. இந்த மூர் மின் நிலையம் நிறுவப்பட்ட திறன் மற்றும் சராசரி மின் உற்பத்தி ஆகியவற்றின் அடிப்படையில், நியூ இங்கிலாந்தில் அமைக்கப்பட்ட பெரிய நீர்மின் நிலையமாகும். இந்த அணை மற்றும் நீர்த்தேக்கம் வெள்ளத் தடுப்பு, பொழுதுபோக்கு, படகு சவாரி, மீன் வளர்ப்பு ஆகிய பயன்களைக் கொண்டதாக அமைக்கப்பட்டுள்ளது.  

இதன் அதிகாரப்பூர்வ பெயர் **சாமுவேல் சி மூர் அணை** என்பதாகும். இந்த அணை புதிய இங்கிலாந்து பவர் கம்பெனி முன்னாள் தலைவரின் தலைமையில் கட்டப்பட்டது.  தற்போது இந்த அணை, நீர்த்தேக்கம் மற்றும் மின் நிலையம் ஆகியவற்றின் கட்டுப்பாட்டை ட்ரான்ஸ் கனடா கழகம். என்ற அமைப்பு வைத்து இயக்கி வருகிறது.
# தொழுவன் பூச்சி

**தொழுவன் பூச்சி** (*European mantis*) பயிர்களைத் தாக்கும் பூச்சி இனங்களைக் கொன்றுண்ணும் இயல்பு உடையது. இப்பூச்சியின் முன்கால்கள் இரையைப் பிடிப்பதற்கு வசதியாக மடங்கும் தன்மையுடனும் முள்களுடனும் இருக்கும். இக்கால்கள் நடப்பதற்கு பயன்படாது. முன்கால்களை நீட்டி, முன்னும் பின்னும் அசைப்பதால் இவ்வசைவுகள், மனிதர்கள் பசுவிடம் பால் கறப்பதை ஒத்துள்ளன. எனவே இப்பூச்சியைத் தொழுவன்பூச்சி (Mantis religiosa) என்பர்.  

தொழுவன் பூச்சியில் ஆண், பெண் வேறுபாடு உண்டு. ஆண் பூச்சி பெண் பூச்சியுடன் கலவியில் இணையும்போது, பெண் பூச்சி ஆண் பூச்சியின் தலையைக் கடித்துத் தின்றுவிடுவது வழக்கம். பெண் தொழுவன் பூச்சி முட்டைகளைக் குவியலாக, வயிற்றின் நுனியிலிருந்து சுரக்கும் ஒரு வகை நீர்மத்தால் மூடி, செடிகளின் இலை மற்றும் தண்டுகளின் மீது இடும். ஒவ்வோர் இனத் தொழுவன் பூச்சியும் ஒரு குறிப்பிட்ட வடிவத்தில் முட்டைக் கூடுகளை அமைக்கும். சில நாள்களில் முட்டைகள் பொரிந்து இளரிகள் (nymphs) எனப்படும் குஞ்சுகள் முட்டைக் கூடுகளைக் கிழித்துக் கொண்டு வெளி வரும். இறக்கைகள் அற்று இருக்கும்.  

இளங்குஞ்சுகள் தாய்ப் பூச்சியின் உருவ அமைப்பைக் கொண்டிருக்கும். தம் அளவிற்கு ஏற்ற சிறு புழு பூச்சிகளைப் பிடித்து உண்டு வளரும். ஒவ்வொரு படிநிலை வளர்ச்சிக்கும் இடையில் தம் தோலை உரித்து ஐந்து இளநிலைப் பருவங்களைக் கடந்து முழு வளர்ச்சி அடைந்து தொழுவன் பூச்சிகளாகின்றன. இளறிகளின் 4,5 ஆம் இளநிலைப் பருவங்களில் இறக்கைகள் முளைவிட்டு இறுதி நிலையில் முழு இறக்கைகளாக விரிகின்றன. இந்நிலைக்குப்பின் பூச்சிகள் வளர்வதில்லை.  

தொழுவன் பூச்சி, தன் தலையை அனைத்துத் திசைகளிலும் எளிதாகத் திருப்பும் அமைப்புடையது. தலையில் இரண்டு கூட்டுக்கண்களும், மூன்று புள்ளிக் கண்களும், இரண்டு உணர் கொம்புகளும் உண்டு. வாய்ப்பகுதியில் இரண்டு வலுவான பற்கள் உள்ளன. இவற்றின் உதவியால் தொழுவன் பூச்சி தன் இரையைக் கடித்து மென்று விழுங்கும்.  

இயல்பாக தொழுவன் பூச்சி பச்சை நிறத்தில் இருக்கும். செடிகளின் ஊடே இருக்கும்போது பெரும்பாலும் கண்ணுக்குப் புலப்படாது. சில வகைத் தொழுவன் பூச்சி காய்ந்த சருகு நிறத்திலும் இருக்கும். காய்ந்து உதிர்ந்த இலைச்சருகுகளின் ஊடே இருந்துகொண்டு அங்கு வரும் பூச்சிகளைத் தின்று வாழும். தொழுவன் பூச்சி மற்ற பூச்சியினங்களை வேட்டையாடுவதில் சிறந்தது. தொழுவன் பூச்சி தன்னைவிட உருவில் பெரிய பூச்சிகளைக் கூட எளிதில் தன் வலுவான முள்கள் நிறைந்த முன்கால்களால் பிடித்துத் தின்றுவிடும். இயற்கையில், தொழுவன் பூச்சி ஒரு பயனுடைய கொன்றுண்ணியாகும்.
# நில அளவாய்வாளர் சக்கரம்


**நில அளவாய்வாளர் சக்கரம்** (surveyor's wheel) என்பது துாரத்தை அளக்க உதவும் இயந்திரமாகும்.  

## வரலாறு
அமர்ந்திருக்கும் படம்.]]  

ஓட்ட அளவி (odometer) கண்டுபிடிக்கப்பட்டதற்கும், நில அளவாய்வாளர் சக்கரம் கண்டுபிடிக்கப்பட்டதற்கும் நேரடியாக தொடர்புள்ளது. நில அளவாய்வாளர் சக்கரம் துாரத்தை அளக்கவும், ஓட்ட அளவி, வாகனங்கள் கடந்த துாரத்தை அளக்கவும் உதவுகிறது. ஆரம்ப காலத்தில் ஓட்ட அளவியின் பல பாகங்கள், நில அளவாய்வாளர் சக்கரம் உருவாக்க பயன்பட்டது.  

17ஆம் நூற்றாண்டில் நில அளவாய்வாளர் சக்கரம் துாரத்தை அளக்க பயன்படுத்தப்பட்டது. இவ்இயந்திரத்தில் கைப்பிடியுடன் கூடிய ஒரு சக்கரம் இணைக்கப்பட்டுள்ளது. நடக்கும் ஒரு நபர் இவ்இயந்திரத்தை தள்ளியோ, இழுத்தோ இயக்க இயலும். ஆரம்ப காலத்தில் இரும்புச் சட்டம் பொருத்தப்பட்ட மரச் சக்கரங்களே பயன்படுத்தப்பட்டது. பின்னர் சுமை வண்டியில் பயன்படுத்தப்படும் சக்கரங்கள் பொருத்தப்பட்டது. அறிவியல் கருவிகளை உருவாக்கும் நிறுவனங்களே, துாரத்தை அளக்கும் இயந்திரத்தை உருவாக்கி, அதை சக்கரத்துடன் இணைக்கிறது. சில நேரங்களில் இரண்டு சக்கரங்களுடன் கூடிய நில அளவாய்வாளர் சக்கரமும் பயன்படுத்தப்படுகிறது.  

1827 ஆம் ஆண்டு பிரான்சிசு ரொனால்ட்சு (Francis Ronalds) என்பவர் நில அளவாய்வு துாரத்தை வரைகலையுடன் இணைத்து பதிவு செய்யும் இயந்திரத்தை கண்டறிந்தார். நவீன நில அளவாய்வாளர் சக்கரங்கள் அலுமினியம் என்ற உலோகத்தினால் செய்யப்பட்டு, காற்றடைத்த இரப்பர் சக்கரங்களைப் பயன்படுத்தப்படுகிறது. இவற்றை மடித்து வைப்பதோ, நிறுத்தி வைப்பதோ எளிது.  

## நில அளவாய்வாளர் சக்கரம் செயல்படும் விதம்
அளப்பதை விளக்கும் படம்]]  
நில அளவாய்வாளர் சக்கரத்தில், ஒரு தொடக்கப் புள்ளியிலிருந்து தொடங்கி சிறிது சிறிதாக அளவுகள் குறிப்பிடப்பட்டிருக்கும். தொடக்கப் புள்ளியிலிருந்து, தற்போதுள்ள புள்ளி வரையுள்ள சுழற்சி பகுதியே அளவிடப்படுகிறது. சக்கரம் முழு சுழற்சியை முடிக்கும் போது, (அதாவது 360<sup>0</sup> சுழற்சி) கடக்கும் தூரம், அதன் சுற்றளவு ஆகும். சக்கரம் கடந்த தூரம் என்பது சுற்றளவையும் சுழற்சிப் பகுதியையும் பெருக்குவதால் வரும் அளவாகும். படத்தின் வலப்புறத்தில், நீல நிறத்தில் இருப்பது தொடக்கப் புள்ளியாகும். இந்த சுழற்சியில் சக்கரம் <math>\frac{3}{4} \pi</math> ரேடியன்  
கோணம் அல்லது 135<sup>0</sup> கோணம் அல்லது முழு சுழற்சியில் <math>\frac{3}{8}</math> பகுதி உள்ளது.  

## நில அளவாய்வாளர் சக்கரத்தின் பயன்கள்
- நில அளவாய்வாளர் சக்கரம் என்பது சுழற்சி மூலம் தூரத்தை அளக்கும் இயந்திரமாகும். இது தூரத்தை நேரடியாக மீட்டர் என்ற அளவால் அளக்கிறது. எவ்விதமான நிலப்பகுதியையும் இதனால் அளக்க இயலும்.
- நில அளவாய்வாளர் சக்கரம் சாலைகளை அமைப்பதிலும், விவசாய நிலங்களை அளப்பதிலும் பயன்படுகிறது.
- கிடைமட்டமாகவே நில அளவாய்வாளர் சக்கரம் அளப்பதால், மேடுபள்ளமுள்ள நிலத்தில் அளக்கும் தூரம், உண்மையான தூரத்தை விட குறைவாகவே இருக்கும்.
# பனாகர் சட்டமன்றத் தொகுதி

**பனாகர் (சட்டமன்றத் தொகுதி)** (*Panagar Assembly constituency*, தொகுதி எண் : 101) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span> இத்தொகுதி ஜபல்பூர் மாவட்டத்தில் அமைந்துள்ளது.  

## தற்போதைய சட்டமன்ற உறுப்பினர்
பனாகர் மேற்கு சட்டமன்றத் தொகுதியின் தற்போதைய உறுப்பினராக பாரதிய ஜனதா கட்சியைச் சேர்ந்த *சுஷீல் குமார் திவாரி (இந்து பையா)* இருக்கிறார்.
# நெலபட்டு

**நெலப்பட்டு** (Nelapattu) என்பது ஆந்திரப் பிரதேசத்தின், நெல்லூா் மாவட்டத்தில் அமைந்துள்ள ஊராகும். இது ஆந்திரப்பிரதேசத்தில் உள்ள சூலூர் பேட்டை நகரத்தில் இருந்து 10 கிலோ மீட்டா் தொலைவில் உள்ளது. இங்குள்ள *நெலபட்டு பறவைகள் புகலிடம்* புகழ்வாய்ந்த பறவைகள் சரணாலயமாகும்.  
இந்த சரணாலயத்தில் புள்ளியுள்ள கூழைக்கடா பறவைகளை பொிய அளவில் கூடுகட்டிவாழ்கின்றன.